《少参漆公太史赵公过浮丘 其二》
明代·黎民表

阁道丹梯驾泬寥，青松飞盖影相交。尊前共揽苍精佩，花下同趋绛节朝。

紫气关门仍不散，赤松天路肯相邀。楼船已息重溟浪，策杖何时过野桥。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。